ΚΑΝΟΝΙΣΜΟΣ ( ΕΟΚ ) αριθ . 3996/88 ΤΗΣ ΕΠΙΤΡΟΠΗΣ της 21ης Δεκεμβρίου 1988 για μείωση για την περίοδο 1988/89 των ποσοτήτων του συμπυκνωμένου γλεύκους σταφυλής που εμφαίνεται στις εγκεκριμένες συμβάσεις για τη χρησιμοποίηση στη διατροφή των ζώων που άνοιξε από τον κανονισμό ( ΕΟΚ ) αριθ . 2635/88 και για παρέκκλιση για την ίδια περίοδο όσον αφορά ορισμένες προθεσμίες

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό ( ΕΟΚ ) αριθ . 822/87 του Συμβουλίου της 16ης Μαρτίου 1987 περί κοινής οργανώσεως της αμπελοοινικής αγοράς ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 2964/88 ( 2 ), και ιδίως το άρθρο 45 παράγραφος 9,

Εκτιμώντας :

ότι ο κανονισμός ( ΕΟΚ ) αριθ . 2635/88 της Επιτροπής της 24ης Αυγούστου 1988 για λεπτομέρειες εφαρμογής του καθεστώτος ενισχύσεως για τη χρησιμοποίηση στη διατροφή των ζώων συμπυκνωμένων γλευκών σταφυλής ( 3 ), όπως τροποποιήθηκε τελευταία από τον κανονισμό ( ΕΟΚ ) αριθ . 3522/88 ( 4 ), προβλέπει, στο άρθρο 3 παράγραφος 4, ένα μηχανισμό που επιτρέπει να διατηρηθεί, εντός του ανωτάτου ορίου μιας δεδομένης μέγιστης ετήσιας ποσότητας, ο συνολικός όγκος που προβλέπεται για το σύνολο της Κοινότητας των συμπυκνωμένων γλευκών σταφυλής που παραδίδονται για τη χρησιμοποίηση σ' αυτή τη διατροφή των ζώων - ότι οι πληροφορίες που διαβιβάστηκαν στην Επιτροπή από τα κράτη μέλη αποκαλύπτουν ότι, κατά τη λήξη της προθεσμίας που έχει προβλεφθεί για την υποβολή των συμβάσεων, η συνολική ποσότητα των συμπυκνωμένων γλευκών σταφυλής που εμφαίνεται στις συμβάσεις αυτές ξεπερνάει κατά περίπου 136 600 εκατόλιτρα την ποσότητα που αναφέρεται στο άρθρο 45 παράγραφος 7 του κανονισμού ( ΕΟΚ ) αριθ . 822/87 που υπολογίστηκε για την περίοδο 1988/89- ότι με τις συνθήκες αυτές θα πρέπει σε εφαρμογή του άρθρου 3 παράγραφος 4 του κανονισμού ( ΕΟΚ ) αριθ . 2635/88 να περιοριστεί η χρησιμοποίηση στη διατροφή των ζώων της ποσότητας που έχει προβλεφθεί και, εφεξής, να μειωθούν με τις ίδιες αναλογίες οι ποσότητες που εμφαίνονται σε κάθε σύμβαση - ότι, λόγω ορισμένων διοικητικών δυσκολιών στο πρώτο έτος της εφαρμογής του κανονισμού ( ΕΟΚ ) αριθ . 2635/88, είναι αναγκαίο, για τις εργασίες της περιόδου 1988/89, να παραταθούν εκ νέου ορισμένες προθεσμίες που καθορίστηκαν για να επιτραπεί η πραγματοποίηση του μέτρου - ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

Άρθρο 1 Για την περίοδο 1988/89, η ποσότητα του συμπυκωμένου γλεύκους σταφυλής που μπορεί να χρησιμοποιηθεί για τη διατροφή των ζώων που προβλέπεται από τον κανονισμό ( ΕΟΚ ) αριθ . 2635/88 ισούται με 42 % της ποσότητας που εμφαίνεται σε κάθε σύμβαση που έχει υποβληθεί για έγκριση .

Άρθρο 2 Κατά παρέκκλιση από τα άρθρα 3 και 5 του κανονισμού ( ΕΟΚ ) αριθ. 2635/88 :

- οι ημερομηνίες "30 Νοεμβρίου", "15 Δεκεμβρίου" και "31 Δεκεμβρίου" που εμφαίνονται αντιστοίχως στις παραγράφους 4, 5 και 6 του άρθρου 3 αντικαθίστανται αντιστοίχως από τις ημερομηνίες "31 Δεκεμβρίου", "15 Ιανουαρίου" και "31 Ιανουαρίου",

- η ημερομηνία "15 Δεκεμβρίου" που εμφαίνεται στο άρθρο 5 παράγραφος 3 αντικαθίσταται από την ημερομηνία "15 Ιανουαρίου ".

Άρθρο 3 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Βρυξέλλες, 21 Δεκεμβρίου 1988 .

Για την Επιτροπή Frans ANDRIESSEN Αντιπρόεδρος ( 1 ) ΕΕ αριθ . L 84 της 27 . 3 . 1987, σ . 1 .

( 2 ) ΕΕ αριθ . L 269 της 29 . 9 . 1988, σ . 5 .

( 3 ) ΕΕ αριθ . L 236 της 26 . 8 . 1988, σ. 8 .

( 4 ) ΕΕ αριθ . L 307 της 12 . 11 . 1988, σ . 32 .